# Pirmasis pasaulinis karas

Pirmasis pasaulinis karas – vienas iš pasaulinių karų, vykęs 1914 m. rugpjūčio 1 d. – 1918 m. lapkričio 11 d. daugiausia Europoje (taip pat Artimuosiuose Rytuose, Afrikoje ir Rytų Azijoje). Jo metu žuvo daugiau kaip 12 milijonų žmonių.

Iš pradžių karas prasidėjo tarp [Vidurio Europos imperijų](http://lt.wikipedia.org/wiki/Centrini%C5%B3_valstybi%C5%B3_s%C4%85junga): iš vienos pusės Vokietijos ir Austrijos-Vengrijos, o iš kitos pusės [Antantės](http://lt.wikipedia.org/wiki/Antant%C4%97) valstybių – Prancūzijos, D. Britanijos, Rusijos ir Serbijos. Abi pusės planavo trumpą manevrinį karą. Ne savo noru karo auka tapo Belgija – į ją įsiveržė Vokietija, nepaisydama šios šalies neutraliteto. Per karą į Vidurio Europos imperijų pusę stojo Osmanų imperija ir Bulgarija, o į Antantės pusę – Italija, Japonija, Portugalija, [Rumunija](http://lt.wikipedia.org/wiki/Rumunija) ir JAV. Iki karo pabaigos į jį įsitraukė 25 valstybės ir jų kolonijos, kuriose iš viso gyveno 1,35 milijardo žmonių, t. y. apie 1/4 tuometinio pasaulio gyventojų.

Per karą sąjungininkai, vadovaujami [Prancūzijos](http://lt.wikipedia.org/wiki/Pranc%C5%ABzija), [Rusijos](http://lt.wikipedia.org/wiki/Rusija), D. [Britanijos](http://lt.wikipedia.org/wiki/JK), o vėliau [Italijos](http://lt.wikipedia.org/wiki/Italija) ir [JAV](http://lt.wikipedia.org/wiki/JAV), nugalėjo [Austriją-Vengriją](http://lt.wikipedia.org/wiki/Austrija-Vengrija), [Vokietiją](http://lt.wikipedia.org/wiki/Vokietija), [Bulgariją](http://lt.wikipedia.org/wiki/Bulgarija) ir [Osmanų imperiją](http://lt.wikipedia.org/wiki/Osman%C5%B3_imperija). Didžioji dalis Pirmojo pasaulinio karo kovų vyko Vakarų fronte – ten iš abiejų pusių buvo įrengta apkasų ir įtvirtinimų, nusitęsusių nuo [Šiaurės jūros](http://lt.wikipedia.org/wiki/%C5%A0iaur%C4%97s_j%C5%ABra) iki [Šveicarijos](http://lt.wikipedia.org/wiki/%C5%A0veicarija) sienos.

Pirmajame pasauliniame kare pirmą kartą plačiai pradėta naudoti technika (šarvuočiai, lėktuvai ir orlaiviai), taip pat nuodingosios dujos, tačiau tai mažai paveikė padėtį frontuose, nes juose buvo būdingas pozicinis karas. Tokiuose mūšių laukuose kaip prie Verdeno ir Flandrijoje žuvo milijonai kareivių, nors karo eigai tai neturėjo esminės įtakos.

Karas radikaliai pakeitė iki tol nusistovėjusią pasaulio tvarką ir sužlugdė paskutiniąsias Europos [absoliutines monarchijas](http://lt.wikipedia.org/wiki/Absoliutin%C4%97_monarchija). Pirmasis pasaulinis karas prisidėjo prie [Rusijos revoliucijos](http://lt.wikipedia.org/wiki/Rusijos_revoliucija) sėkmės, o [Vokietijos](http://lt.wikipedia.org/wiki/Vokietija) pralaimėjimas ir nesugebėjimas išspręsti prieštaravimų, kurie sukėlė Pirmąjį pasaulinį karą, vėliau sudarė pagrindą įsigalėti [nacizmui](http://lt.wikipedia.org/wiki/Nacizmas) ir [1939](http://lt.wikipedia.org/wiki/1939) m. prasidėti [Antrajam pasauliniam karui](http://lt.wikipedia.org/wiki/Antrasis_pasaulinis_karas).

# Valstybių gyventojų skaičius 1914 metais, mln.

Vokietija 64,925

Rusija 181,537

Prancūzija 41,415

Italija 35,5978

D. Britanija 45,37

Austrija-Vengrija 52,8

Osmanų imperija 20,975

# Kas gimė Lietuvoje 1914 metais

|  |  |  |
| --- | --- | --- |
| Mėnuo | Diena | Gimė |
| 4 | 14 | Danutė Lipčiūtė-Augienė, mokytoja, rašytoja, dramaturgė |
| 4 | 15 | Aleksandras Kučiūnas, pianistas, dirigentas, pedagogas |
| 4 | 23 | Mykolas Frankas, evangelikų reformatų kunigas (mirė 1968 m.) |
| 4 | 6 | Marijonas Krikštopaitis, gydytojas terapeutas, habilituotas biomedicinos mokslų daktaras (mirė 2003 m.) |
| 6 | 12 | Napoleonas Bernotas, aktorius, teatro režisierius (mirė 1959 m.) |
| 6 | 29 | Marija Juozaitytė-Rudienė, Amerikos lietuvių visuomenės veikėja ir filantropė (mirė 2008 m.) |
| 5 | 12 | Vincas Bazilevičius, mokytojas, vertėjas, pasipriešinimo sovietiniam okupaciniam režimui veikėjas (mirė 1999 m.) |
| 5 | 23 | Petras Baublys, gydytojas pediatras (mirė 1973 m.) |
| 5 | 27 | Jonas Domininkas Grigaitis OP, kunigas, dominikonas, vienas Dominikonų ordino Lietuvoje atkūrėjų (mirė 2012 m.) |
| 12 | 10 | Jonas Činga, agronomas, pramonininkas, visuomenės veikėjas, mecenatas, ateitininkas (mirė 2009 m.) |
| 12 | 12 | Bronislovas Jurkšas, kunigas, vargonininkas, chorvedys (mirė 1991 m.) |
| 3 | 21 | Stasys Jameikis, žurnalistas, skautų vadovas (mirė 1990 m.) |
| 3 | 24 | Vaclovas Muraška, teatro ir kino aktorius (mirė 1973 m.) |
| 3 | 5 | Ona Jaudegytė, gydytoja oftalmologė, habilituota biomedicinos mokslų daktarė (mirė 2009 m.) |
| 11 | 22 | Juozas Vincentas Danys, hidrotechnikos inžinierius (mirė 2005 m.) |
| 11 | 8 | Jonas Kabelka, kalbininkas, filologijos mokslų daktaras, baltistas, vertėjas (mirė 1986 m.) |
| 7 | 21 | Stanislovas Albertas Radvila, didikas, Lenkijos valstybės ir Didžiosios Britanijos visuomenės veikėjas, filosofijos daktaras (mirė 1976 m.) |
| 7 | 24 | Jonas Dovydaitis, lakūnas, sklandytojas, sovietinis rašytojas (mirė 1983 m.) |
| 7 | 5 | Jonas Lelis, gydytojas dermatologas venerologas, habilituotas biomedicinos mokslų daktaras (mirė 2011 m.) |
| 8 | 24 | Leonas Jasinskas, chemikas organikas, chemijos mokslų daktaras (mirė 1978 m.) |
| 8 | 25 | Dimitrijus Gelpernas, antinacinio pasipriešinimo Lietuvoje dalyvis, spaudos darbuotojas (mirė 1998 m.) |
| 8 | 29 | Elena Dirsienė-Mažrimaitė, dainininkė (sopranas), pedagogė (mirė 1993 m.) |
| 8 | 6 | Romanas Marijošius, dainininkas (baritonas) (mirė 1980 m.) |
| 8 | 7 | Aleksas Mrozinskas, pianistas, pedagogas (mirė 1969 m.) |
| 9 | 16 | Antanas Šapalas, Lietuvos ateitininkų organizacijos veikėjas (mirė 1945 m.) |
| 9 | 26 | Marius Katiliškis, Lietuvos išeivijos rašytojas (mirė 1980 m.) |
| 9 | 28 | Kazimieras Simaška, teatro aktorius (mirė 1965 m.) |
| 9 | 30 | Vladas Bložė, veterinarijos gydytojas, daktaras, JAV lietuvių visuomenės veikėjas (mirė 1995 m.) |
| 1 | 26 | Pranas Gaida-Gaidamavičius, kunigas, žurnalistas, teologijos daktaras (mirė 2013 m.) |
| 1 | 29 | Vytautas Maželis, teisininkas, fotografas (mirė 2008 m.) |
| 10 | 18 | Vilius Pėteraitis, lietuvių kalbininkas, lingvistas, žodynininkas, Mažosios Lietuvos visuomenės veikėjas (mirė 2008 m.) |
| 10 | 4 | Juozas Samajauskas, muzikos pedagogas ir chorvedys (mirė 2010 m.) |
| 2 | 13 | Feliksas Bieliauskas, Lietuvos SSR valstybės ir visuomenės veikėjas, pulkininkas (mirė 1985 m.) |
| 2 | 2 | Donatas Lukštaraupis, Donatovas, dainininkas (tenoras), režisierius (mirė 1995 m.) |
| 2 | 21 | Valerijus Grešnovas, treneris, pedagogas (mirė 1987 m.) |